
Д О К Л А Д Н А  З А П И С К А
от
Кирил Георгиев Стоев – Кмет на община Радомир


ОТНОСНО: Предоставяне на имоти – полски пътища, определени по реда на чл. 37в от Закона за собствеността и ползването на земеделските земи /ЗСПЗЗ/ за стопанската 2025-2026 г.

УВАЖАЕМИ ОБЩИНСКИ СЪВЕТНИЦИ,

Директорът на Областна Дирекция „Земеделие“ – Перник е отправил искане с наш вх. № АО-48-00-1806/07.11.2025 г. до Кмета на община Радомир за внасяне на докладна записка до Общински съвет – Радомир за предоставяне под наем на общински полски пътища, за стопанската 2025/2026 г., които не функционират, но попадат в масивите за ползване на земеделските земи от съответния ползвател, на основание чл. 37в от ЗСПЗЗ, по цени в размер на средното рентно плащане за землището.
Въз основа на отправеното искане от Кмета на Общината, Общински съвет – Радомир в едномесечен срок дава съгласие да се сключат договори за предоставяне за ползване на имотите – полски пътища на ползвателите на имоти в съответния масив.
Кметът на Общината на основание Решението на Общинския съвет сключва договор за ползване на имотите – полски пътища срещу заплащане на наемната цена.
Предвид гореизложеното, предлагам да бъде взето следното 

РЕШЕНИЕ:

І. На основание чл. 21, ал. 1, т. 8 от ЗМЗМА и чл. 37в, ал. 16 и ал. 17 от ЗСПЗЗ – Общински съвет – Радомир дава съгласие да се предоставят за временно и възмездно ползване за стопанската 2025/2026 г., общинските полски пътища, заявени от земеделските производители и включени в съответните блокове за земеделско ползване, определени със Заповед на Директора на Областна Дирекция „Земеделие“ – Перник по цена в размер на средното рентно плащане за съответното землище, но не 
по-малко от размера на годишния наем в лв./дка и/или €/дка при ползване на земеделска земя от общинския поземлен фонд на територията на Община Радомир, както следва: 
с. Беланица, с. Владимир, с. Негованци, с. Дебели лаг, с. Копаница, с. Кошарите, с. Бобораци, с. Старо село, с. Стефаново, с. Червена могила, с. Чуковец, с. Горна Диканя, с. Гълъбник, с. Кондофрей, с. Касилаг, с. Житуша, с. Жедна, с. Друган, с. Долни Раковец, с. Дрен, с. Долна Диканя, с. Поцърненци, с. Прибой, гр. Радомир, община Радомир. 


ІІ. Ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска 2025/2026 година.

ІІІ. Общински съвет – Радомир упълномощава Кмета на общината да сключи договори за ползване на полските пътища.

Приложение:
Копие на искане от Директора на Областна дирекция „Земеделие“ Перник с наш вх. № АО-48-00-1806/07.11.2025 г.




Внася:
КИРИЛ ГЕОРГИЕВ СТОЕВ
КМЕТ НА ОБЩИНА РАДОМИР

Съгласувал:
Гергана Здравкова
Зам. кмет на община Радомир

Съгласувал:
Ива Крумова - юрист

Изготвил:
        /Д. Николова/  

